Aivar Rehemaa

Aivar Rehemaa (sündinud 28. septembril 1982 Tartus) on Eesti endine murdmaasuusataja ja praegune Eesti suusakoondise peatreener. Eesti Suusaliit 

Ta on Eestit esindanud seitsmel korral maailmameistrivõistlustel ja kolmedel olümpiamängudel. International Ski Federation (FIS) Ta on mitmekordne Eesti meister murdmaasuusatamises.Eesti suusaliit Rehemaa lõpetas sportlaskarjääri 2018. aasta kevadel ja on pärast seda töötanud murdmaasuusatreenerina.

 Lapsepõlv, haridus ja treeningute algus 
Aivar Rehemaa on sündinud Tartus tugevate suusaspordi traditsioonidega perekonnas. Spordipisiku sai ta tänu oma täditütardele Kristina ja Katrin Šmigunile ning õele Jana Rehemaale, kes treenisid Herbert Abeli juures.Eesti Spordi Biograafiline Leksikon Rehemaa on meediale antud intervjuudes meenutanud, kuidas ta pääses esialgu trenni ainsa poisina, kuna treeninggrupp koosnes üksnes tüdrukutest. Lapsena oli sport Rehemaa jaoks pigem mäng, kuid juba varakult treenis ta tädimehe Anatoli Šmiguni juhendamisel ning püüdis end pidevalt võrrelda Šmigunide tütardega.

Seitsmenda klassini õppis Rehemaa Tartu Kommertsgümnaasiumis. Kaheksandast klassist jätkas ta haridusteed Audentese spordigümnaasiumi Otepää filiaalis. Just sel perioodil küpses Rehemaa otsus saada suusatajaks. Ta tegi esimesed sammud tippspordi suunas, juhindudes treener Anatoli Šmigun koostatud treeningukavadest.

Rehemaa lõpetas Audentese spordigümnaasiumi Otepää filiaalis 2002. aastal. Samal aastal võitis ta juunioride maailmameistrivõistlustel 30 km klassikasõidu, mis tähistas esimest suurt rahvusvahelist edu ja tõi ta täiskasvanute koondise lävele. 

 Sportlaskarjäär ja tähtsamad saavutused 

 Rahvusvaheline läbimurre 
Rehemaa rahvusvaheline karjäär algas 2001. aastal FISi maailmakarikasarjas. Suuremat tähelepanu pälvis ta 2005/2006. hooajal, kui saavutas mitmel MK-etapil kohti esikümne piiril. Tema tugevuseks kujunes klassikalises stiilis sõit. Rehemaa treenerid olid sportlaskarjääri vältel Anatoli Šmigun ja Mati Alaver.

 Osalemine olümpiamängudel ja maailmameistrivõistlustel 
Aivar Rehemaa osales kolmedel olümpiamängudel ja seitsmel korral maailmameistrivõistlustel, võisteldes nii individuaaldistantsidel kui ka teatesõidus.Olympedia 2002. aastal tuli Rehemaa juunioride maailmameistriks. pisi|Aivar Rehemaa 2007. aastal Tallinnas

 27px Olümpiamängud 

 2006  Torino 

 34. koht suusavahetusega sõidus
 35. koht 50 km vabatehnikas
 54. koht vabatehnikasprindis
 8. koht teatesõidus

 2010  Vancouver 

 34. koht 50 km klassikas
 37. koht suusavahetusega sõidus
 51. koht 15 km vabatehnikas
 14. koht teatesõidus

 2014  Sotši 

 40. koht 15 km klassikas
 44. koht 50 km vabatehnikas
 51. koht 30 km suusavahetusega sõidus
 10. koht teatesõidus

 Maailmameistrivõistlused 

 2003  Val di Fiemme 

 19. koht 30 km klassikas
 41. koht 20 km suusavahetusega sõidus
 43. koht vabatehnikasprindis
 8. koht teatesõidus

 2007  Sapporo 

 34. koht 50 km klassikatehnikas
 42. koht suusavahetusega sõidus
 13. koht teatesõidus

 2009  Liberec 

 10. koht 50 km vabatehnikas
 29. koht suusavahetusega sõidus
 32. koht 15 km klassikas
 8. koht sprinditeates (koos Andrus Veerpaluga)
 10. koht teatesõidus

 2011  Oslo 

 32. koht 50 km vabatehnikas
 57. koht suusavahetusega sõidus
 10. koht teatesõidus

 2013  Val di Fiemme 

 7. koht 15 km vabatehnikas
 30. koht suusavahetusega sõidus
 43. koht 50 km klassikas
 15. koht teatesõidus

 2015  Falun 

 26. koht 50 km klassikas
 29. koht 15 km vabatehnikas
 29. koht suusavahetusega sõidus

 2017  Lahti 

 32. koht 15 km klassikas
 34. koht suusavahetusega sõidus
 49. koht 50 km vabatehnikas

 Juunioride maailmameistrivõistlused 

 2002  Schonach 

  juunioride maailmameister 30 km ühisstardiga sõidus (klassikastiilis) 

 Sportlaskarjääri lõpp 
Aivar Rehemaa lõpetas sportlaskarjääri 2018. aastal, mil ta teatas, et loobub terviseprobleemide tõttu neljandatel olümpiamängudel osalemisest. Tema viimaseks suurvõistluseks jäi 2017. aasta MM Lahtis.

Karjääri jooksul saavutas Rehemaa parima olümpiatulemuse 2006. aastal Torinos (33. koht suusavahetusega sõidus) ja parima MM-i tulemuse 2013. aastal Val di Fiemmes (7. koht 15 km vabatehnikasõidus). Tähtsate saavutuste ritta kuulub ka 2002. aasta juunioride maailmameistritiitel ning kuulumine MK-sarja nö kuuma gruppi.

 Treeneritöö 
Pärast sportlaskarjääri lõppu on Rehemaa töötanud suusatreenerina. Tema treenitavate sportlaste hulka on kuulnud näiteks Marko Kilp, Kaarel Kaarel Kasper Kõrge, Steve Vahi, Alvar Johannes Alev ja Martin Himma. Alates 2022. aastast töötab Rehemaa Eesti suusaliidus murdmaasuusakoondise peatreenerina. Samal aastal asutas Rehemaa ka spordiklubi A.R Pro Ski Team.Spordiregister 

 Tunnustus 

 2002 Aivar Rehemaa nimi kanti Tartu linna auraamatusse
 2003 Eesti Vabariigi spordipreemia (2002. aasta juunioride maailmameistriks tuleku eest 30 km murdmaasuusatamises)Kultuuriministeerium

 Isiklikku 
Aivar Rehemaa on alates 2009. aastast abielus Annika Rehemaaga, kellega koos kasvatatakse Otepääl ühist poega Aaronit ja abikaasa tütart varasemast abielust Eliisi.Deivil Tserp. Rehemaa: kuldse südamega perepea Õhtuleht.ee, 04.05.2013.

Viited

Kategooria:Eesti murdmaasuusatajad
Kategooria:Sündinud 1982